ตลาดคาดหวังมาตรการยุโรปมากไป...มีโอกาสชะลอตัวลง
ทิศทางตลาดหุ้นไทยสัปดาห์ที่ผ่านมา ปรับตัวลงหลังจากรู้ผลการประชุม ECB ที่ไม่ได้มีการประกาศซื้อพันธบัตรอย่างที่ตลาดคาดไว้ ส่งผลให้ตลาดหุ้นทั่วโลกมีช่วงปรับตัวลงแรงหลังจากรู้ผลการประชุม อย่างไรก็ตามการปรับตัวลงของตลาดเกิดขึ้นเพียง 1 วัน หลังรู้ผลการประชุมเท่านั้น หลังจากนั้นตลาดหุ้นกลับมาปรับตัวขึ้นต่อ เนื่องจากตลาดคาดว่า ECB จะออกมาตรการซื้อพันธบัตรตามมา โดยตลาดหุ้นยุโรปปรับตัวขึ้นกว่า 5% จากการคาดการณ์ดังกล่าว แม้ว่าในขณะนี้ยังไม่มีมาตรการใดๆ ที่เป็นรูปธรรมออกมา อย่างไรก็ตามตลาดหุ้นไทยปรับตัวขึ้นในระดับที่น้อยกว่าตลาดหุ้นในภูมิภาค แต่นักลงทุนต่างชาติยังคงเป็นผู้ซื้อสุทธิต่อเนื่อง
9 ส.ค. 2555

ทิศทางตลาดหุ้นไทยสัปดาห์ที่ผ่านมา ปรับตัวลงหลังจากรู้ผลการประชุม ECB ที่ไม่ได้มีการประกาศซื้อพันธบัตรอย่างที่ตลาดคาดไว้ ส่งผลให้ตลาดหุ้นทั่วโลกมีช่วงปรับตัวลงแรงหลังจากรู้ผลการประชุม อย่างไรก็ตามการปรับตัวลงของตลาดเกิดขึ้นเพียง 1 วัน หลังรู้ผลการประชุมเท่านั้น หลังจากนั้นตลาดหุ้นกลับมาปรับตัวขึ้นต่อ เนื่องจากตลาดคาดว่า ECB จะออกมาตรการซื้อพันธบัตรตามมา โดยตลาดหุ้นยุโรปปรับตัวขึ้นกว่า 5% จากการคาดการณ์ดังกล่าว แม้ว่าในขณะนี้ยังไม่มีมาตรการใดๆ ที่เป็นรูปธรรมออกมา อย่างไรก็ตามตลาดหุ้นไทยปรับตัวขึ้นในระดับที่น้อยกว่าตลาดหุ้นในภูมิภาค แต่นักลงทุนต่างชาติยังคงเป็นผู้ซื้อสุทธิต่อเนื่อง
ทิศทางในสัปดาห์นี้ คาดว่าตลาดจะมีช่วงชะลอตัวหรือปรับตัวลงในระยะสั้น หลังจากที่ปรับตัวขึ้นต่อเนื่อง โดยทางเทคนิคมีแนวต้านที่บริเวณ 1,220-1,225 จุด ในขณะที่แนวรับอยู่ที่บริเวณ 1,2051,200 จุด ที่จะทำให้กลับมาปรับตัวขึ้นได้ โดยหากพิจารณาเชิงปัจจัยที่เกี่ยวข้อง หากมีการประกาศมาตรการแก้ไขหนี้ยุโรปจาก ECB ไม่ว่าจะเป็นการซื้อพันธบัตรของสเปนและอิตาลี หรือมีมาตรการอื่นออกมา เชื่อว่าตลาดหุ้นจะปรับตัวขึ้นอีกไม่มากและมีช่วงปรับตัวลงเนื่องจากสัปดาห์ที่ผ่านมามีการเก็งกำไรในประเด็นนี้มาในระดับหนึ่งแล้ว
ส่วนปัจจัยหลักที่สำคัญและมีผลต่อตลาดจะอยู่ที่การประชุมเฟดครั้งถัดไปในวันที่ 12-13 ก.ย.นี้ แม้ว่าตลาดส่วนหนึ่งเริ่มคาดว่าจะมีการทำ QE 3 ในการประชุมครั้งนี้เลย แต่ทาง KGI ประเมินว่าเฟดจะยังไม่มีการออกมาตรการในการประชุมครั้งนี้ โดยตัวเลขการจ้างงานนอกภาคเกษตรมีแนวโน้มขยายตัวเมื่อเทียบกับช่วงที่แย่ที่สุดของปีในช่วงเดือน พ.ค.และ มิ.ย. (จากเหตุผลทางด้านฤดูกาล) ส่วนตัวเลขที่เดือน ก.ค. ล่าสุดออกมาสูงกว่าที่ตลาดคาดไว้มากอยู่ที่ 1.63 แสนตำแหน่ง สูงกว่าที่คาดไว้ 1 แสนตำแหน่ง และมากกว่าเดือนก่อนหน้าที่ 6.4 หมื่นตำแหน่ง หรือมากกว่าเกือบ 2.5 เท่า ทำให้ภาพโดยรวมหากตัวเลขภาคแรงงานสหรัฐยังคงออกมาดีต่อเนื่อง (แม้ว่าเดือน ส.ค. อาจจะลดลงจากเดือน ก.ค. ที่ปรับตัวขึ้นมากกว่าปกติ) เฟดยังคงไม่มีความจำเป็นในการออกมาตรการกระตุ้นเศรษฐกิจทันที
ประเด็นการแก้ไขปัญหาหนี้ยุโรป ระยะสั้นเชื่อว่า ECB จะร่วมมือกับ EFSF หรือ ESM ในการแก้ไขปัญหาหนี้ยุโรป โดยหากมีการแก้ปัญหาทันที จะเป็นการร่วมมือกับกองทุน EFSF เนื่องจากทางกองทุน ESM ยังไม่สามารถดำเนินการได้ ยังติดขัดในข้อกฎหมายของเยอรมนี ส่งผลให้ยังไม่สามารถดำเนินการได้ ซึ่งในประเด็นนี้ศาลรัฐธรรมนูญเยอรมนีจะมีคำตัดสินในวันที่ 12 ก.ย. หากออกมาให้สามารถดำเนินการได้ ก็จะเป็นปัจจัยบวกต่อหุ้น แต่หากไม่สามารถดำเนินการได้ ตลาดหุ้นจะมีช่วงปรับตัวลง ส่วนคำพูดของประธาน ECB ที่กล่าวว่า “พร้อมจะดำเนินการทุกอย่างเพื่อความอยู่รอดของเงินยูโร และให้เชื่อมั่นในตัวเขาว่ามาตรการต่างๆ ที่จะนำมาใช้จะเพียงพอต่อการแก้ปัญหาหนี้ยุโรป” ยังคงเป็นปัจจัยที่ค้ำการอ่อนตัวลงของสินทรัพย์ทางการเงินไว้ในระดับหนึ่ง 
กลยุทธ์การลงทุน แนะนำให้ ทยอยขายทำกำไร เนื่องจากคาดว่าตลาดมีโอกาสชะลอการขึ้นในช่วงสั้น โดยเฉพาะการปรับตัวขึ้นต่อไปที่แนวต้าน 1,220-1,225 จุด แล้วรอซื้อช่วงอ่อนตัวลง โดย SET Index มีแนวรับที่บริเวณ 1,2051,200 จุด คาดว่าตลาดจะมีการเปลี่ยนกลุ่มเล่นจากกลุ่มบริโภคภายในเป็นกลุ่มพลังงานที่ผลประกอบการน่าจะผ่านช่วงที่แย่ที่สุดของปีไปแล้ว